《西轩杂言》
宋代·李新

风琴牛笛难度曲，早韭晚菘谁当肉。
笔端画饼不得饱，汗少熬鸡浑未熟。
三年楮叶太劳力，八尺鼓围竟空腹。
遥遥华胄犹龙孙，皎皎白驹挚空谷。
头风岂无草檄愈，酱瓿正须太玄覆。
供书小吏腕几脱，免冠毛颍仍秃。
年来轧思倒挽牛，逃虚僧社高如秋。
乞身得此清凉国，不减人间万户侯。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。